./data/phi0914/phi00144/phi0914.phi00144.perseus-lat1.xml
Popilius et C Decimius et C Hostilius , a Chalcide profecti tribus quinqueremibus Delum cum venissent,       lembos ibi Macedonum quadraginta et quinque regis Eumenis quinqueremis       invenerunt   sanctitas templi insulaeque       inviolatos praestabat omnes  itaque permixti Romanique et Macedones et Eumenis       navales socii  et in templo, indutias religione loci praebente,       versabantur   Antenor, Persei  praefectus, cum aliquas alto praeferri onerarias naves ex speculis       significatum foret,  parte lemborum ipse       insequens, parte per Cyclades disposita, praeterquam si quae Macedoniam       peterent, omnes aut supprimebat aut spoliabat naves   quibus poterat Popilius aut suis aut Eumenis       navibus succurrebat; sed vecti nocte binis aut ternis plerumque lembis Macedones       fallebant   per id fere tempus legati Macedones       Illyriique simul Rhodum venerunt, quibus auctoritatem addidit non lemborum modo       adventus passim per Cycladas atque Aegaeum vagantium mare, sed etiam coniunctio       ipsa regum Persei Gentique et fama cum magno numero peditum equitumque       venientium Gallorum   et iam cum accessissent       animi Dinoni ac Polyarato, qui Persei partium erant, non benigne modo responsum       regibus est, sed palam pronuntiatum bello finem se       auctoritate sua inposituros esse:  itaque ipsi quoque reges aequos       adhiberent animos ad pacem accipiendam